শনিবার দিল্লির সিবিএসই বোর্ডের দ্বাদশ শ্রেণির ফল প্রকাশের দিন মার্কশিট হাতে পেলেন নরেন্দ্র মোদীও। তবে প্রায় সবেতেই তিনি ‘এফ’ গ্রেড পেয়েছেন। শুধু দু’টি বিষয়ে তিনি পেয়েছেন ‘এ প্লাস’ আর একটি বিষয়ে পেয়েছেন ‘বি মাইনাস’। সঙ্গে রয়েছে ‘রিমার্কস’ও। 
কোন কোন বিষয়ে পরীক্ষা হয়েছিল প্রধানমন্ত্রীর? রিপোর্টে উল্লেখ রয়েছে, কৃষি, বিদেশনীতি, তেলের দাম, কর্মসংস্থান, স্লোগান তৈরি, নিজের প্রমোশন ও যোগব্যায়াম-এর উপর ছিল তাঁর ‘পরীক্ষা‌’।
সবেতেই তিনি ‘এফ’ গ্রেড পেয়েছেন, যা অত্যন্ত খারাপ ফল। ‘এ প্লাস’ পেয়েছেন শুধু স্লোগান তৈরি ও নিজের প্রমোশনের বিষয়ে। যোগব্যায়ামে পেয়েছেন ‘বি মাইনাস’। 

এই বিষয়ে অন্যান্য খবর

নাইটি-পরা মিঠু বউদি কিংবা ব্যাচেলর হাবু কাকার কড়া নজর! শেষমেশ কি এড়াতে পারল সিবিএসই উত্তীর্ণরা
সোশ্যাল মিডিয়া জুড়ে শরীরী কসরতের হিড়িক! জেনে নিন কে কে সামিল ‘ফিটনেস চ্যালেঞ্জে’


কে দিলেন এই গ্রেড? কংগ্রেস সভাপতি রাহুল গাঁধী সিবিএসই-র রেজাল্ট বেরনোর সঙ্গে সঙ্গেই টুইট করে এই রেজাল্ট আউট করেন। 

4 Yr. Report Card

Agriculture: F
Foreign Policy: F
Fuel Prices: F
Job Creation: F

Slogan Creation: A+
Self Promotion: A+
Yoga: B-

Remarks:
Master communicator; struggles with complex issues; short attention span.
— Rahul Gandhi (@RahulGandhi) May 26, 2018

তবে নরেন্দ্র মোদী অবশ্য সিবিএসই পরীক্ষা দেননি। শনিবার মোদী সরকারের চার বছর পূর্ণ হল। সেই সরকারের মূল্যায়ন করতে গিয়েই এমন কটাক্ষ করেন রাহুল। কংগ্রেস এই দিনটি ‘বিশ্বাসঘাতকতা দিবস’ হিসেবে পালন করছে।
অন্যদিকে বিজেপি জাতীয় সভাপতি অমিত শাহ সাংবাদিক বৈঠক করে দাবি করেন, ‘‘বিশ্বের সবচেয়ে জনপ্রিয় নেতা ও পরিশ্রমী প্রধানমন্ত্রী উপহার দিয়েছে বিজেপি। প্রধানমন্ত্রী ১৫ থেকে ১৮ ঘণ্টা কাজ করেন প্রতিদিন। আমরা প্রধানমন্ত্রীকে নিয়ে গর্বিত।’’
তিনি জানিয়ে দেন, আগামী ১৫ দিন ধরে দেশের বিভিন্ন প্রান্তে সরকারের কাজের খতিয়ান তুলে ধরবে বিজেপি।